Document ID: /roh_data/filtered/fineweb-2-filterrobots_roh.jsonl.gz/36679

Eligius Tambornino valeva ina giada sco spezialist da sprint en il passlung. Suenter la stagiun 2014 cun la missiun gieus olimpics ch’è ida da l’aua giu, ha il Sursilvan midà tar il biatlon. Ils skis da passlung ha el pia salvà, vitiers ha el simplamain anc prendì ina buis. Dapi tschintg onns emprova Tambornino uss da far ina buna figura en il biatlon.
Onn per onn pass enavant
Cundiziunalmain saja Eligius Tambornino in dals ferms atlets en il cader, di ses trenader Jörn Wollschläger. El vessi gugent vesì ses atlet gia pli baud en il sport da biatlon. Pertge al sportist da 33 onns mancan blers onns experientscha en il sajettar, il grond deficit da Tambornino.
La gronda finamira è dad ir pli savens a la partenza a cursas da la cuppa mundiala. Durant la stagiun passada è Eligius Tambornino partì a trais da nov staziuns en la cuppa mundiala. Il biatlet da Trun è dentant optimistic ch’i vegnia quest onn anc meglier, i saja ina nova schanza, nov cletg.
RR sportissimo 17:00